**În strai de poezie**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Te-aş îmbrăca în straie de mătase

Şi la urechi ţi-aş anina cercei

Din flori de liliac şi pe la şase

Te-aş invita la cină dacă vrei

Pe malul apei să ne prindă seara

Şi luna să ne fie lampion,

Apoi când noaptea şi-a strivit ţigara

Să bem cafea cu frişcă la Pardon.

O altă zi poveste să ne fie

Ca o metaforă, fără sfârşit,

Să mă scufund în ţine Poezie

Cu versul tău să fiu acoperit.

- Pe-aleea strâmtă paşii mei coboară,

M-am îmbrăcat din nou în verde crud,

Te văd zâmbind, la turn, ca prima oară,

Şi pasul tău pe pietre-l mai aud.

Pe zid tresare-o umbră şi-ndoiala

Îşi face loc în suflet, oare vii

La cafenea să diluăm cerneala

Cu sentimente albe? Poezii

Vom scrie iar pe jaluzeaua-nchisă,

Cu ciocolată caldă la Pardon,

Eu am rămas aceeaşi interzisă

Ce-ntinerește lângă gramofon.

Ioan Grigoraș Liliana Trif